கேள்வி: சீரியா-சிர்க்கோனியா - படிகக் கட்டமைப்பும் நிலைப்புத்தன்மையும் பற்றி நீங்கள் என்ன அறிந்துள்ளீர்கள்?
பதில்: சீரியா-சிர்க்கோனியா ஏற்றுக்கொள்ளும் படிக அமைப்பு Zr/Ce விகிதம் மற்றும் வெப்பநிலையைப் பொறுத்ததாகும். மிகக் குறைந்த சிர்க்கோனியம் செறிவுகளில், சீரியா-சிர்க்கோனியா கனசதுர புளோரைட்டு அமைப்பை வெளிப்படுத்துகிறது. இது தூய சீரியா மற்றும் கனசதுர சிர்கோனியா இரண்டிற்கும் பொதுவானதாகும். தூய சிர்க்கோனியா பொதுவாக அதிக வெப்பநிலையில் கனசதுர கட்டமைப்பை மட்டுமே ஏற்றுக்கொள்கிறது. இருப்பினும், அதிக Zr உள்ளடக்கங்களிலும், இடைநிலை Zr செறிவுகளிலும் இரண்டு வெவ்வேறு நாற்கோண கட்டங்களும், மிக அதிக Zr செறிவுகளில் ஓர் ஒற்றைச்சரிவச்சு கட்டமும் உட்பட பிற படிக கட்டமைப்புகள் உருவாகின்றன. சீரியா-சிர்க்கோனியாவை Ce-மிகுதி மற்றும் Zr-மிகுதி ஆக்சைடுகளாக சிதைப்பது பரந்த அளவிலான திண்மக் கரைசல் கலவைகளில் வெப்ப இயக்கவியல் ரீதியாக சாதகமானது என்பதைக் காட்டும் சோதனை மற்றும் கோட்பாட்டு சான்றுகள் இரண்டும் உள்ளன. இது சீரியா-சிர்க்கோனியா கட்டப் பிரிப்பைப் பொறுத்தவரை சிற்றுறுதி தன்மையானது என்பதைக் குறிக்கிறது.
கேள்வி: சீரியா-சிர்க்கோனியா - தொழில்நுட்ப முக்கியத்துவம் பற்றி தகவல் சொல்.
பதில்: மூன்று-வழி வினையூக்கி மாற்றிகளில் சீரியா-சிர்க்கோனியா ஒரு கூறாக பரவலாகப் பயன்படுத்தப்படுகிறது. மாற்றியின் சீரியா அடிப்படையிலான கூறு பல செயல்பாடுகளைக் கொண்டுள்ளது. வினையூக்கி உள்ள உன்னத உலோகங்களின் பரவலை ஊக்குவித்தல், ஆக்சிசன் சேமித்து வெளியிடுதல் ஆகியவை இச்செயல்பாடுகளில் அடங்கும். நவீன மாற்றிகளில் சிர்க்கோனியத்தைச் சேர்ப்பது, சீரியா -சிர்கோனியாவை உருவாக்குகிறது. பொருளின் வெப்பமாக்கலுக்கு எதிர்ப்பை அதிகரிப்பதன் மூலம் வினையூக்கியின் செயல்திறனை இது மேம்படுத்துகிறது. மேலும் அதே நேரத்தில் இதன் கட்டமைப்பில் உள்ள ஆக்சிசன் காலியிடங்களை நிரப்பும் ஆக்சைடின் திறனை அதிகரிக்கிறது.